Diari Oficial de la Generalitat Valenciana


Sumario DOGV 4429, del 30-01-2003 (2003/516)

RESOLUCIÓN de 26 de noviembre de 2002, del director general de Urbanismo y Ordenación Territorial, por la que se subsanan las deficiencias a que se refiere el Acuerdo de la Comisión Territorial de Urbanismo de 16 de noviembre de 2000 y en consecuencia se declara definitivamente aprobada la modificación de las Normas Subsidiarias UE El Llavaner de Quart de les Valls.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   4429

Fecha DOGV
:   30-01-2003

Sección del DOGV
:   III. CONVENIOS Y ACTOS - G) OTROS ASUNTOS

Número del documento
:   2003/516


Fecha del documento
:   26-11-2002

Organismo emisor
:   Conselleria de Obras Públicas,Urbanismo y Transportes

Tipo de documento
:   Resolución

Descriptores 

:   * Quart de les Valls
    * plan de urbanismo

RESOLUCIÓ de 26 de novembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 16 de novembre de 2000, i en conseqüència es declara definitivament aprovada la modificació de les Normes Subsidiàries UE El Llavaner de Quart de les Valls. [2003/M516]
  
Atés que han sigut esmenades les deficiències a què es referix l'Acord de la Comissió Territorial d'Urbanisme, de 16 de novembre de 2000, relatiu a la modificació de les Normes Subsidiàries UE El Llavaner de Quart de les Valls, i de conformitat amb el que ordena la resolució del director general d'Urbanisme i Ordenació Territorial, de 26 de novembre de 2002, per la qual es declara definitivament aprovada la modificació de les Normes Subsidiàries UE El Llavaner de Quart de les Valls, es procedix a la publicació del citat acord:
  
La Comissió Territorial d'Urbanisme de València, en la sessió realitzada el dia 16 de novembre de 2000, va adoptar el següent acord:
  
Vist l'expedient tramés per l'Ajuntament de Quart de les Valls, referit a la modificació de les Normes Subsidiàries relativa a la unitat d'execució El Llavaner, i de conformitat amb els següents,
  
Antecedents de fet
  
1. El projecte es va sotmetre a informació pública per termini d'un mes, mitjançant la inserció d'anuncis en el Diari Oficial de la Generalitat Valenciana i en el diari Levante. Després del pertinent període d'exposició pública, en el qual no es van presentar al·legacions, es va aprovar provisionalment pel Ple de l'Ajuntament en la sessió de 27 de juliol de 2000.
  
El projecte va tindre entrada en el Registre de la Comissió Territorial d'Urbanisme, amb data 1 d'agost de 2000.
  
2. El projecte consta de memòria, plànols d'informació i plànols d'ordenació.
  
3. Amb data 3 de novembre de 2000, l'Ajuntament va remetre documentació complementària, que inclou un annex justificatiu del projecte, còpia del dictamen favorable de la comissió municipal sobre el document de concert d'un nou pla general, redactat pels servicis tècnics de la Diputació de València i còpia del plànol de classificació de sòl del nou planejament.
  
4. L'objecte de la modificació és la delimitació d'una unitat d'execució de 14.142 m² a l'est del nucli urbà, al costat del llavador municipal, per a procedir a la urbanització integral per gestió directa municipal.
  
Al costat d'això es procedix a modificar l'ordenació de les Normes Subsidiàries en eixe àmbit, que es referix de forma general, a l'alteració de les alineacions del vial perimetral de l'actuació, justificada des de les previsions del límit urbà proposada en el document de concert mencionat.
  
A fi de justificar les determinacions de l'article 55 de la Llei 6/1994 Reguladora de l'Activitat Urbanística, s'argumenta que les modificacions que hi ha hagut en l'àmbit no incrementen l'aprofitament lucratiu privat, i es manté la proporció i qualitat de les dotacions públiques previstes en les normes subsidiàries vigents.
  
5. Amb data 17 de maig de 2000, l'Ajuntament de Quart de les Valls va sol·licitar cèdula d'urbanització respecte del PAI de la unitat d'execució El Llavaner, i es va paralitzar el procediment d'expedició de la cèdula sol·licitada fins que es produïra l'aprovació definitiva de la modificació de les normes subsidiàries que proposava el programa.
  
6. Quart de les Valls té Normes Subsidiàries aprovades definitivament amb data 30 de maig de 1985.
  
7. La Comissió Informativa de la Comissió Territorial d'Urbanisme de València, en la sessió realitzada el 9 de novembre de 2000, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
2. Les modificacions de l'ordenació preteses, es justifiquen en un projecte d'un Pla General, que no ha sigut objecte de la fase de concert amb la Conselleria d'Obres Públiques, Urbanisme i Transports.
  
Respecte d'això, si bé l'Ajuntament ha tramés documentació relativa a este nou planejament, el dictamen municipal introduïx determinades correccions respecte de l'àmbit de la unitat d'execució al document elaborat per la Diputació de València, relatives a la modificació del límit del sòl urbà i a determinats vials.
  
D'altra banda, la modificació pretesa altera les alineacions de les parts posteriors de les illes que donen a la prolongació del carrer de Joan Carles I, sense que quede acreditada, finalment, la coordinació de la nova ordenació amb l'existent en les Normes Subsidiàries, o amb la pretesa en eixa zona, pel futur Pla General.
  
Per tot això, haurà de trametre's el document de concert mencionat, a fi que quede justificada la integració de la nova ordenació pretesa, en el marc del model territorial que es propose.
  
3. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 16 de novembre de 2000, acorda
  
Supeditar l'aprovació definitiva de la modificació de les Normes Subsidiàries de Quart de les Valls, relativa a la unitat d'execució El Llavaner, fins que es remeta el document de concert del nou Pla General, que justifique la integració de la nova ordenació pretesa, en el marc del model territorial que es propose.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que puga interposar qualsevol altre recurs que estime oportú.
  
Amb data 22 de novembre de 2002, els servicis tècnics del Servici Territorial d'Urbanisme i Ordenació Territorial examina la documentació presentada per l'Ajuntament de Quart de les Valls, el 17 d'octubre de 2002, i emet informe favorable sobre esta, i considera complit l'acord de la Comissió Territorial d'Urbanisme de València de 16 de novembre de 2000.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació de les Normes Subsidiàries relativa a la unitat d'execució El Llavaner de Quart de les Valls.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la present publicació.
  
Tot això, sense perjuí que es puga interposar qualsevol altre recurs que es considere oportú.
  
València, 26 de novembre de 2002.- El director general d'Urbanisme i Ordenació Territorial: José María Benlliure Moreno.